**Hajdúszoboszlói Polgármesteri Hivatal**

**Gazdasági Bizottsága**

**4200 Hajdúszoboszló, Hősök tere 1.**

Ügyiratszám: HSZ/10692-1/2019.

**K I V O N A T**

**Hajdúszoboszló Város Önkormányzata Képviselő-testületének Gazdasági Bizottsága 2019. április 24-én tartott nyílt ülésének jegyzőkönyvéből**

**89/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága elfogadta a Hungarospa Hajdúszoboszlói Zrt. 1522/2017. (VIII.14.) Kormányhatározatban nevesített fejlesztéseinek végrehajtásáról elfogadott 2018. december 20-i Képviselő-testületi határozathoz kapcsolódóan a mellékelt dokumentumok megtárgyalására és elfogadására szóló előterjesztés napirendre vételét.**

**90/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága elfogadta Oláh Tamás** **kérelmének napirendre vételét.**

**91/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága elfogadta a Kovács Máté Városi Művelődési Központ és Könyvtár kérelmének napirendre vételét.**

**92/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága elfogadta a napirendi javaslatokat.**

**Napirendi javaslat:**

1. Előterjesztés a belső ellenőrzési tevékenység 2018. évi végrehajtásáról.

Előadó: jegyző

1. Javaslat a 2018. évi költségvetési rendelet módosítására.

Előadó: gazdasági irodavezető

1. Beszámoló Hajdúszoboszló város 2018. évi költségvetésének végrehajtásáról.

Előadó: gazdasági irodavezető

1. Előterjesztés Hungarian Travels Reiseagentur Salamon e.K. támogatására.

Előadó: ügyvezető igazgató

1. Előterjesztés Nemzeti Ovi-Sport Program keretében pályázat benyújtására.

Eladó: polgármester

1. Előterjesztés alapítvány támogatására.

Előadó: humán-közszolgáltatási irodavezető-helyettes

1. Előterjesztés I. számú gyermekorvosi körzet helyettesítésére és egészségügyi rendelet függelékének módosítására.

Előadó: egészségügyi-szociális irodavezető-helyettes

1. Előterjesztés a Gábor Áron u. 44. szám alatti ingatlan elővásárlási jog gyakorlására.

Előadó: gazdasági irodavezető

1. Előterjesztés a Rácz Farkas u. 100. szám alatti építési telek szociális szempontok szerinti értékesítésre kijelöléséről.

Előadó: gazdasági irodavezető

1. Előterjesztés tulajdonosi hozzájárulás Hajdúszoboszló állomás vízépítési tervéhez.

Előadó: gazdasági irodavezető

1. Előterjesztés a csónakázótó környékének rendbetételére.

Előadó: gazdasági irodavezető

1. Előterjesztés rendelet hatályon kívül helyezéséről, új rendelet megalkotásáról (közterület hasznosítás).

Előadó: városfejlesztési irodavezető-helyettes

1. Előterjesztés a Hajdúszoboszlói Gyermeksziget Bölcsőde tetőfelújításával kapcsolatban.

Előadó: városfejlesztési irodavezető-helyettes

1. Előterjesztés Országos Görpark Programban történő részvételi lehetőségről.

Előadó: városfejlesztési irodavezető-helyettes

1. Előterjesztés pályázati lehetőségről.

Előadó: városfejlesztési irodavezető-helyettes

1. Előterjesztés utcabútorok beszerzésére vonatkozóan.

Előadó: városfejlesztési irodavezető-helyettes

1. Előterjesztés a Notre Dame újjáépítéséhez nyújtandó támogatásról.

Előadó: aljegyző

1. Előterjesztés a Hungarospa Hajdúszoboszlói Zrt. 1522/2017. (VIII.14.) Kormányhatározatban nevesített fejlesztéseinek végrehajtásáról elfogadott 2018. december 20-i Képviselő-testületi határozathoz kapcsolódóan a mellékelt dokumentumok megtárgyalására és elfogadására

Előadó: vezérigazgató

**Képviselő-testületi napirendben nem szereplő, csak bizottsági anyag:**

1. Előterjesztés a költségvetési szervek vezetői nyilatkozatának, a belső kontrollok minőségéről adott értékelésének ellenőrzéséről

Előadó: belső ellenőr

1. Előterjesztés intézményfelújítási keret felhasználásáról

Előadó: városfejlesztési irodavezető-helyettes

1. Előterjesztés Intelligens gyalogátkelőhelyek kialakításáról

Előadó: városfejlesztési irodavezető-helyettes

1. Előterjesztés költségvetési keret átcsoportosításáról

Előadó: városfejlesztési irodavezető-helyettes

1. Előterjesztésa Soproni Egyetem kérelméről

Előadó: városfejlesztési irodavezető-helyettes

1. Előterjesztés a Bóbita Óvoda „100 fa 100 óvodának Bálint gazda 100. születésnapjának tiszteletére” kérelmére.

Előadó: egészségügyi-szociális irodavezető-helyettes

1. Oláh Tamás kérelme

Előadó: gazdasági bizottsági elnök

1. Kovács Máté Városi Művelődési Központ és Könyvtár kérelme

Előadó: gazdasági bizottsági elnök

Tájékoztatók, bejelentések

1. **napirend**

***Előterjesztés a belső ellenőrzési tevékenység 2018. évi végrehajtásáról.***

**93/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a Képviselő-testületnek**

1. **az önkormányzat irányítása alá tartozó költségvetési intézményeinek 2018. évi belső ellenőrzéseiről szóló jelentés (1. sz. melléklet) elfogadását**
2. **Polgármesteri Hivatal 2018. évi belső ellenőrzéseiről szóló éves jelentés (2. sz. melléklet) elfogadását.**

Felelős: bizottsági elnök

Határidő: 2019. április 25.

1. **napirend**

***Előterjesztés a költségvetési szervek vezetői nyilatkozatának, a belső kontrollok minőségéről adott értékelésének ellenőrzéséről***

**94/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága a költségvetési szervek vezetői nyilatkozatának, a belső kontrollok minőségéről adott értékelésének ellenőrzéséről szóló jelentést tudomásul veszi.**

Felelős:-

Határidő: -

1. **napirend**

***Javaslat a 2018. évi költségvetési rendelet módosítására.***

**95/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a 2018. évi költségvetési rendelet módosításának elfogadását.**

Felelős: bizottsági elnök

Határidő: 2019. április 25.

1. **napirend**

***Beszámoló Hajdúszoboszló város 2018. évi költségvetésének végrehajtásáról.***

**96/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a 2018. évi költségvetésének végrehajtásáról szóló beszámoló és a zárszámadási rendelet tervezet elfogadását.**

Felelős: bizottsági elnök

Határidő: 2019. április 25.

1. **napirend**

***Előterjesztés a Hungarospa Hajdúszoboszlói Zrt. 1522/2017. (VIII.14.) Kormányhatározatban nevesített fejlesztéseinek végrehajtásáról elfogadott 2018. december 20-i Képviselő-testületi határozathoz kapcsolódóan a mellékelt dokumentumok megtárgyalására és elfogadására***

**97/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselőtestülete**

1. **jóváhagyja az alábbi, mellékletként csatolt okiratok tartalmát, azokkal egyetért és felhatalmazza Dr. Sóvágó László polgármestert azok aláírására. 1. sz. melléklet Tulajdonosi hozzájárulás és igazolás 2. sz. melléklet Üzemeltetési Szerződés 5. módosítása**
2. **jóváhagyja az alábbi, 3-12. sz. mellékletként csatolt okiratok tartalmát, azokkal egyetért és felhatalmazza Dr. Sóvágó László polgármestert azok aláírására.**
3. **hozzájárul, hogy az állami támogatás biztosítékaként harmadik ranghelyi jelzálog kerüljön bejegyzésre Hajdúszoboszló, 2475/19 Hrsz. ingatlanra, és első ranghelyi jelzálog kerüljön bejegyzésre a Hajdúszoboszló, 2475/13 Hrsz. ingatlanra.**

**hozzájárul, hogy a társaság az OTP Bank Nyrt-vel az alábbi, mellékletként csatolt szerződéseket megkösse.**

**o Kölcsönszerződés (Exim Bank forrású hitel),**

**o Kölcsönszerződés (OTP Bank forrású hitel),**

**o Folyószámlahitel Szerződés (OTP Bank).**

**A fent megjelölt kölcsönszerződések és folyószámlahitel szerződés megkötését követően a társaság összes hitelállománya a 4.053.324.000,- forintra nő.**

Felelős: bizottsági elnök

Határidő: 2019. április 25.

1. **napirend**

***Előterjesztés Hungarian Travels Reiseagentur Salamon e.K. támogatására.***

**98/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy a Hungarian Travels Reiseagentur Salamon e.K céget beutaztató tevékenységéhez 10.000.-EUR összeggel támogassa a költségvetés általános tartalék keretéből, melynek folyósítása 2019. június 30.-ig esedékes.**

Felelős: bizottsági elnök

Határidő: 2019. április 25.

1. **napirend**

***Előterjesztés Nemzeti Ovi-Sport Program keretében pályázat benyújtására.***

**99/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete pályázatot nyúlyt be az Ovi - Sport Közhasznú Alapítványhoz a Nemzeti Ovi - Sport Program pályázat keretében három ovi sportpálya megépítésére.**

**A helyszínek:**

* **Mesevár óvoda (Kovács Gyula u. 24)**
* **Aranykapu óvoda (Arany János u. 8)**
* **Manókert óvoda (Ady Endre u. 54)**

**A megépíteni kívánt ovi sportpályák beruházási költségének önrészét és az előkészítés tervezett költségeit, maximum 14 Millió forintot elkülönít, és sikeres pályázat esetén kifizet. Az összeg forrása a költségvetési rendelet 11. melléklet „OVI sport program további 3 óvoda” rovatán lévő összeg.**

**Az Önkormányzat a pályázat keretein belül az Alapítvány rendelkezésére bocsátja a kijelölt óvodák pontos nevét, címét, helyrajzi számot, valamint a földhivatali nyilvántartási lap másolatát, közmű nyilatkozatot tesz, és gondoskodik az igazolás beszerzéséről, hogy a pálya kialakítás nem építési engedély köteles.**

**Hajdúszoboszló város Önkormányzata felkéri Dr. Sóvágó László polgármestert a pályázattal kapcsolatos feladatok megvalósítására!**

Felelős: bizottsági elnök

Határidő: 2019. április 25.

1. **napirend**

***Előterjesztés alapítvány támogatására.***

**100/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy 100.000,- Ft összeggel támogassa a Hajdúszoboszlói Fazekasházért Alapítvány múzeumpedagógiai programjait.**

**Az összeg fedezete a költségvetés 11. sz. mellékletének 11/M ”*Alapítványok támogatása*” sora.**

Felelős: bizottsági elnök

Határidő: 2019. április 25.

1. **napirend**

***Előterjesztés I. számú gyermekorvosi körzet helyettesítésére és egészségügyi rendelet függelékének módosítására.***

**101/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

1. **Hajdúszoboszló Város Önkormányzatának Képviselő-testülete hozzájárul, hogy az I. számú gyermekorvosi körzet helyettesítő orvosainak általános helyettesítő orvosaként Dr. Szarka Gabriella (szül: Debrecen, 1975.01.30. an: Forray Boglárka 4032 Debrecen, Károli Gáspár u. 342/1 alatti lakos, pecsétszáma:58367) háziorvos, a fenti feladatot megbízási szerződés keretében lássa el 2019. december 31-ig. A feladat ellátását Dr. Szarka Gabriella 30.000.-Ft/óra óradíj ellenében vállalja, a megbízási szerződés a GAB-MEDIC Korlátolt Felelősségű Társasággal, (4032 Debrecen, Károli Gáspár u. 342/1) mint megbízottal köthető, ahol az ellátó orvos a doktornő. A pénzügyi fedezetet a NEAK finanszírozás, és a városi költségvetés 8/b. melléklet 26/ÖK sora biztosítja. Ezzel egyidejűleg felhatalmazza a polgármestert, a keletkező dokumentumok aláírására.**
2. **Hajdúszoboszló Város Önkormányzatának Képviselő-testülete elfogadja, hogy a II-III-IV. gyermekorvosi körzet 2013. április 17-én kötött, jelenleg érvényben lévő egészségügyi feladat-ellátási szerződés 3. számú melléklete helyébe, az előterjesztés 1. számú melléklete lép, azzal együtt, hogy a III. számú gyermekorvosi körzet helyettesítő orvosai - Korvinné Dr. Hegedűs Ilona és Dr. Baracsi Mária – személyével egyetért.**
3. **Hajdúszoboszló Város Önkormányzatának Képviselő-testülete támogatja, hogy az egészségügyi alapellátás körzeteinek meghatározásáról szóló, jelenleg hatályos 19/2010. (XII.16.) önkormányzati rendeletének 1. számú függelékének helyébe, az előterjesztés 2. számú melléklete lép.**

Felelős: bizottsági elnök

Határidő: 2019. április 25.

1. **napirend**

***Előterjesztés a Gábor Áron u. 44. szám alatti ingatlan elővásárlási jog gyakorlására.***

**102/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete a Hajdúszoboszló, Gábor Áron u. 44. szám alatti 2500 hrsz-ú ingatlan 3/6-od részilletőségének 12.000.000,-Ft vételáron történő, az ingatlanrészre bejegyzett haszonélvezeti jogok megtartása melletti értékesítéssel kapcsolatban lemond az elővásárlási jog gyakorlásáról. Hajdúszoboszló Város Önkormányzatának Képviselő-testülete felhatalmazza a Polgármestert a szükséges iratok aláírására.**

Felelős: bizottsági elnök

Határidő: 2019. április 25.

1. **napirend**

***Előterjesztés a Rácz Farkas u. 100. szám alatti építési telek szociális szempontok szerinti értékesítésre kijelöléséről.***

**103/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete a Hajdúszoboszló, Rácz Farkas u. 100. szám alatti 7642/133 hrsz-ú, 504 m2 nagyságú építési telket szociális szempontok szerinti értékesítésre jelöli ki 1.300.000,-Ft eladási áron. A Képviselő-testület felkéri a Hajdúszoboszlói Polgármesteri Hivatalt az értékesítési eljárás lefolytatására. A Képviselő-testület felhatalmazza a Polgármestert az adásvételi szerződés aláírására.**

Felelős: bizottsági elnök

Határidő: 2019. április 25.

1. **napirend**

***Előterjesztés tulajdonosi hozzájárulás Hajdúszoboszló állomás vízépítési tervéhez.***

**104/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete, mint a Hajdúszoboszló Város Önkormányzata tulajdonában lévő Hajdúszoboszló 6848/6 és 0219 hrsz-ú ingatlanok tulajdonosi jog gyakorlója, tulajdonosi hozzájárulását adja a Püspökladány Ebes vasúti vonalszakasz vasúti pálya és biztosítóberendezés korszerűsítési munkái tárgyú projektet érintő G-04-D1-01 tervszámú Hajdúszoboszló állomás vízrendezési munkálatainak elvégzéséhez azzal a feltétellel, hogy a K2-0-0 csatornát érintő kivitelezési munkálatokat a csatorna üzemeltetőjének hozzájárulásával végzik. Hajdúszoboszló Város Önkormányzatának Képviselő-testülete felhatalmazza a Polgármestert a szükséges okiratok aláírására.**

Felelős: bizottsági elnök

Határidő: 2019. április 25.

1. **napirend**

***Előterjesztés a csónakázótó környékének rendbetételére.***

**105/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Képviselő-testülete az 1/2019.(I.24.) sz. költségvetési rendelet felújítási tábla (14. sz. melléklet) 7/ÖK sorát 15 millió forinttal megemeli az óriáskerék bérleti díj bevételének terhére. Utasítja a Jegyzőt, hogy a fenti módosítás a költségvetési rendeletben kerüljön átvezetésre.**

Felelős: bizottsági elnök

Határidő: 2019. április 25.

1. **napirend**

***Előterjesztés rendelet hatályon kívül helyezéséről, új rendelet megalkotásáról (közterület hasznosítás).***

**106/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek a közterület-használat, közterület-hasznosítás helyi szabályairól szóló új rendelet elfogadását.**

Felelős: bizottsági elnök

Határidő: 2019. április 25.

1. **napirend**

***Előterjesztés a Hajdúszoboszlói Gyermeksziget Bölcsőde tetőfelújításával kapcsolatban.***

**107/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek, hogy**

* **a Hajdúszoboszlói Gyermeksziget Bölcsőde épületének teljes tetőhéjazat cseréjére bruttó 15 Mft összegű keretet különítsen el az előterjesztésben foglaltak alapján.**
* **a Hajdúszoboszlói Gyermeksziget Bölcsőde épület villámvédelmi rendszerének kiépítésére bruttó 1.370.330,-Ft-ot biztosítson a 2019. évi városi költségvetés általános tartalék kerete terhére.**
* **a Hajdúszoboszlói Gyermeksziget Bölcsőde épületéről lekerülő még jó állapotban lévő tetőcserepeket térítésmentesen átadja a Hajdúszoboszlói Nonprofit Zrt. részére, hogy azokat a cég a Tokay utcai önkormányzati bérlakások tetőszerkezetének felújításakor felhasználja.**

Felelős: bizottsági elnök

Határidő: 2019. április 25.

1. **napirend**

***Előterjesztés Országos Görpark Programban történő részvételi lehetőségről.***

**108/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete támogatja az Országos Görpark Programban történő részvételt, támogatás elnyerése esetén a Szabadidő Parkban vasbeton pool görkorcsolyapálya kialakítását. A fejlesztés megvalósításához szükséges, a támogatási konstrukcióhoz igazodódó 50 % mértékű önkormányzati saját forrást – max. 30 Mft - a 2019. évi városi költségvetés általános tartalék kerete terhére biztosítja.**

**Hajdúszoboszló Város Önkormányzata a támogatás elnyerése esetén szándékát fejezi ki az alábbiakban:**

* **a görpálya építtetője Hajdúszoboszló Város Önkormányzata lesz;**
* **vállalja a park funkció szerinti fenntartását , karbantartását és üzemeltetését az átadástól számított 5 éves időtartamig;**
* **biztosítja a görpálya ingyenes és korlátozás nélküli használatát a Park nyitvatartási idejében;**
* **vállalja, hogy az átadás határideje legkésőbb 2020. június 30.**

Felelős: bizottsági elnök

Határidő: 2019. április 25.

1. **napirend**

***Előterjesztés pályázati lehetőségről.***

**109/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az alábbiak elfogadását:**

**Hajdúszoboszló Város Önkormányzatának Képviselő-testülete támogatja pályázat benyújtását a helyi önkormányzatokért felelős miniszter és az államháztartásért felelős miniszterrel közösen meghirdetett a Magyarország 2019. évi központi költségvetéséről szóló 2018. évi L. törvény 3. melléklet II.2. pont a), b) és c) pontok szerinti „Önkormányzati feladatellátást szolgáló fejlesztések támogatására” elnevezésű felhívásra.**

**A Képviselő-testület fejlesztési célként támogatja a Bor János utca felújítására vonatkozó pályázat benyújtását.**

**Képviselő-testület külön előterjesztés keretében dönt a pályázat konkrét műszaki tartalmáról, az igényelt támogatás és vállalt önerő, a tervezett beruházás összes bekerülési költségének mértékéről.**

**A pályázat előkészítéséhez szükséges kiadások (terv felülvizsgálat költsége) fedezeteként bruttó 1,5 Mft keretösszeget biztosít a 2019. évi városi költségvetés általános tartalék kerete terhére.**

Felelős: bizottsági elnök

Határidő: 2019. április 25.

1. **napirend**

***Előterjesztés utcabútorok beszerzésére vonatkozóan.***

**110/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek az előterjesztésben foglaltaknak megfelelő és a Szurmai utcai panelház elé kihelyezendő 2 db hulladékgyűjtő edénnyel kiegészített, valamint a helyszínek felsorolásában a Szilfákalja 18/D-re módosítással történő köztéri utcabútorok beszerzését.**

**Az utcabútorok beszerzésével, telepítésével a Városgazdálkodási Nonprofit Zrt-t bízza meg.**

Felelős: bizottsági elnök

Határidő: 2019. április 25.

1. **napirend**

***Előterjesztés a Notre Dame újjáépítéséhez nyújtandó támogatásról.***

**111/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága javasolja a képviselő-testületnek,**

* **hogy kifejezze szándékát a párizsi Notre Dame újjáépítésének támogatása tárgyában, és erre 3000 euro-nak megfelelő összeget különítsen el a költségvetés tartalékából.**
* **felkéje a jegyzőt, hogy a támogatás legcélszerűbb felhasználása érdekében tegye meg a szükséges lépéseket.**

Felelős: bizottsági elnök

Határidő: 2019. április 25.

1. **napirend**

***Előterjesztés intézményfelújítási keret felhasználásáról***

**112/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága**

1. **660.000,-Ft keretösszeget biztosít a 2019. évi intézményfelújítási keret tartalékkeretként fenntartott részéből a Hajdúszoboszlói Egyesített Óvoda részére a Bambínó Óvoda (Rákóczi u. 84.) elektromos mérőhelyének felújítására és átépítésére, valamint a szükséges elektromos teljesítmény növeléséhez;**
2. **570.100,-Ft keretösszeget biztosít a 2019. évi intézményfelújítási keret tartalékkeretként fenntartott részéből a Bocskai István Múzeum részére a Bocskai u. 12. szám alatti gázkazán javítási munkálatokra, valamint a Bocskai u. 21. szám alatti épületben bojler cseréjére;**
3. **1.365.463,-Ft összeget biztosít a 2019. évi intézményfelújítási keret terhére a Hajdúszoboszlói Egyesített Óvoda részére a Liget Óvoda (Hőforrás utca 145.) belső udvarának csapadékvíz elvezetésére.**

**Utasítja a Jegyzőt a szükséges intézkedések megtételére.**

Felelős: jegyző

Határidő: 2019. augusztus 31.

1. **napirend**

***Előterjesztés Intelligens gyalogátkelőhelyek kialakításáról***

**113/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága a Szilfákalján az Arany János utca - Gólya zugnál lévő gyalogátkelőhelynél és a Szilfákalja 10-12. sz. előtti gyalogátkelőhelynél intelligens gyalogos átkelőhelyek kialakításához szükséges forrást -Zöldfény Kft. ajánlata szerint - bruttó 3.951.129,- Ft összeget a 2019. évi városi költségvetés 9. sz. melléklete „Belterületi utak fenntartása” költséghelye terhére biztosítja.**

Felelős: jegyző

Határidő: 2019. június 1.

1. **napirend**

***Előterjesztés költségvetési keret átcsoportosításáról***

**114/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága támogatja, hogy a városi költségvetés városüzemeltetési táblázat ”Belterületi utak fenntartása” (9. sz. melléklet 9/ÖK) megnevezésű sorról az „Útcsere – Állami tulajdonú utak fenntartása” (9. sz. melléklet 28/ÖK) megnevezésű sorra bruttó 7,7 Mft összeg átcsoportosításra kerüljön.**

Felelős: polgármester

Határidő: azonnal

1. **napirend**

***Előterjesztés a Soproni Egyetem kérelméről***

**115/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága hozzájárulását adja ahhoz, hogy a Soproni Egyetem 2019. április 30-án 14-17 óra között a Hősök terén népszerűsítse a MATEMI applikációt.**

Felelős: jegyző

Határidő: 2019. április 30.

1. **napirend**

 ***Oláh Tamás kérelme***

**116/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága támogatja Oláh Tamás egyéni vállalkozó kérelmét, miszerint a Gábor Áron utcán 2019. május 1. és 2019. szeptember 30. között 50.000,- Ft/hó bérleti díj megfizetésével a Grill Csárda előtti zúzott köves parkolóban elektromos gyermekjárművek bérbeadását végezze.**

Felelős: jegyző

Határidő: -

1. **napirend**

***Előterjesztés a Bóbita Óvoda „100 fa 100 óvodának Bálint gazda 100. születésnapjának tiszteletére” kérelmére.***

**117/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága Hajdúszoboszló Város Önkormányzatának Gazdasági Bizottsága támogatja a Szoboszlói Gyermekekért Egyesület Bálint Gazda 100. születésnapjának tiszteletére 100 fa 100 óvodának programhoz való csatlakozását, melyhez a szükséges pénzügyi fedezetet, 60.000 Ft összeggel a Hajdúszoboszló Város 2019. évi költségvetéséről szóló 1/2019. (I.24.) önkormányzati rendelet 12. számú mellékletének 11/ÖK (Civil szervezetek és intézmények támogatása) soráról biztosítja.**

Felelős: bizottsági elnök

Határidő: 2019. május 2.

1. **napirend**

***Kovács Máté Városi Művelődési Központ és Könyvtár kérelme***

**118/2019. (IV. 24.) GB határozat**

**Hajdúszoboszló Város Önkormányzatának Gazdasági Bizottsága a 2019. évi költségvetéséről szóló 19/2018. (XII.20.) önkormányzati rendelet 12.§ (1) bekezdés e) pontjának felhatalmazása alapján, 400.000 Ft,- támogatást biztosít a Kovács Máté Városi Művelődési Központ és Könyvtár részére a gyermeknapi rendezvény költségeihez a Hajdúszoboszló Város 2019. évi költségvetéséről szóló 19/2018. (XII.20.) önkormányzati rendelet 12. számú mellékletének 11/ÖK soráról.**

Felelős: bizottsági elnök

Határidő: 2019. május 15.

A kivonat hiteléül:

Hajdúszoboszló, 2019. június 20.

Fehér Adrienn sk.

*leíró*